Publication: Magyar Közlöny
Issue: MK-2001-112 (Year: 2001, Number: 112)
Era: 1990-2004
Section: Melléklet a 28/2001. (X. 12.) GM rendelethez
Paragraph Index: 259

3. Lehallgató eszközök, ezek alkatrészei és tartozékai Lehallgató eszköznek minõsül a Termékellenõrzési Jegyzék 5. kategóriájában foglaltakon túlmenõen bármely elektronikus, mechanikus vagy más eszköz, módszer, „technológia”, szoftver, amely az információkhoz egyébként jogosan hozzáférõk, illetve a kommunikációban résztvevõk tudta nélkül, titkosan alkalmazható és az alábbi tulajdonságok valamelyikével rendelkezik: 3.1. Közvetlen beszéd titkos lehallgatására, továbbítására, rögzítésére tervezték, gyártották, vagy erre lényeges átalakítás nélkül felhasználható. Így különösen: 3.1.1. Elektronikus erõsítõvel ellátott fal (kontakt) mikrofonok és sztetoszkópok. 3.1.2. Lézer- vagy infravörös sugárzást felhasználó, illetve ultrahangos elven mûködõ lehallgató rendszer és elemei. 3.1.3. Beépíthetõ miniatûr, esetleg távvezérelhetõ adóberendezések és azok speciális vevõkészülékei. 3.1.4. Különféle rejtõeszközökbe épített vagy ruházat alá rejthetõ kisméretû adók, az azokhoz tartozó vevõk és hangrögzítõ eszközök. 3.1.5. A 10 órát meghaladó felvételi idejû miniatûr hangrögzítõ eszközök. 3.1.6. Nagyérzékenységû parabola- és puskamikrofonok. 3.1.7. Szubminiatûr elektret mikrofonok és akusztikus szondák. 3.2. Digitális vagy analóg információkat tároló és/vagy feldolgozó számítógépekbõl, számítástechnikai vagy egyéb eszközökbõl vagy a hozzájuk használható információhordozókon tárolt információk bármilyen módon történõ titkos megszerzésére, továbbítására, rögzítésére tervezték, gyártották, vagy erre lényeges átalakítás nélkül felhasználható. 3.3. Vezetékes és/vagy vezeték nélküli beszéd és nem beszéd jellegû információt továbbító távközlési rendszerek harmadik félként történõ titkos lehallgatásra tervezték, gyártották, vagy erre lényeges átalakítás nélkül felhasználható. Megjegyzés: Jelen pont nem szabályozza az alábbi eszközöket, berendezéseket, tartozékokat:

Source: https://magyarkozlony.hu/hivatalos-lapok/744c9fe6dd546b7b269bd63e1205eb02081de9aa/dokumentumok/f10fecf4a1b52e6a998d5c1de97ab2c03f8aae2f/letoltes